**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351,** fax: **26740 22211,** web site: [www.eakp.gr](http://www.eakp.gr)**,** email: info@eakp.gr

 **Αθήνα 17 Ιανουαρίου 2019**

 **ΑΝΑΚΟΙΝΩΣΗ - ΔΕΛΤΙΟΥ ΤΥΠΟΥ**

**ΓΙΑ ΤΗΝ ΕΠΙΘΕΣΗ ΔΟΛΙΟΦΘΟΡΑΣ ΣΤΗΝ ΙΣΤΟΣΕΛΙΔΑ ΤΗΣ Ε.Α.Κ.Π.**

H Ενωτική Αγωνιστική Κίνηση Πυροσβεστών καταγγέλλει την προσπάθεια που είναι σε εξέλιξη για να κτυπηθεί η ιστοσελίδα της, χωρίς όμως το αναμενόμενο αποτέλεσμα για τους ευρισκόμενους σε « εντεταλμένη » υπηρεσία χάκερ.

Με αρχή την παραμονή της πρωτοχρονιάς και για τουλάχιστον 6 ημέρες ακόμη, παρατηρήθηκε μιας ευρείας έκτασης επίθεση στην ιστοσελίδα από εκατοντάδες απόπειρες για σπάσιμο των κωδικών ασφάλειάς της.

Οι επιθέσεις έγιναν από ελληνικές διευθύνσεις δείχνοντας ότι ήταν για τελείως διαφορετικούς λόγους από όταν γίνονται από το εξωτερικό.

Η επίθεση με τέτοια επιμονή στην ιστοσελίδα μίας αγωνιστικής συνδικαλιστικής παράταξης δεν αφήνει περιθώρια για άλλου είδους ερμηνείες.

Φαίνεται να ενοχλεί η σταθερή και υπεύθυνη φωνή της Ε.Α.Κ.Π. με τις συνεχείς παρεμβάσεις της για τα μεγάλα προβλήματα που αντιμετωπίζουν οι συνάδελφοι.

Ενοχλεί που βρίσκεται πάντα στο πλευρό των πυροσβεστών και με την υπεύθυνη πληροφόρηση που τους παρέχει, ρίχνει φως στα σκοτάδια της άγνοιας και της παραπληροφόρησης που είχαν επιβάλει για χρόνια οι δυνάμεις του κυβερνητικού συνδικαλισμού. Αυτό ακριβώς καταδεικνύει ότι η ιστοσελίδα της Ε.Α.Κ.Π. ήταν η πρώτη ιστοσελίδα που δημιουργήθηκε στο Π.Σ. για την ενημέρωση των εργαζομένων και τον Μάρτιο αυτού του χρόνου κλείνει 13 χρόνια συνεχούς λειτουργίας και ακριβώς για αυτόν τον λόγο αγκαλιάστηκε από την μεγάλη πλειοψηφία των πυροσβεστών όλων των βαθμίδων.

Είναι γεγονός ότι δεν γίνονται για πρώτη φορά τέτοιου είδους άθλιες απόπειρες στην ιστοσελίδα μας και όπως και στο παρελθόν έτσι και τώρα θα απογοητευτούν οι επίδοξοι « διώκτες » μας.

Ως απάντηση λοιπόν σε όλους αυτούς που προσπαθούν να βάλουν φρένο στην αγωνιστική δράση της Ε.Α.Κ.Π., δηλώνουμε ότι άδικα προσπαθούν, γιατί τέτοιου είδους ενέργειες υποδηλώνουν πόσο απαραίτητος και αναντικατάστατος είναι ο παρεμβατικός της ρόλος και οπλίζουν τα στελέχη και τους φίλους της με ακόμη μεγαλύτερη αποφασιστικότητα.

**Για την Ε.Α.Κ.Π.**

**Η Εκτελεστική Γραμματεία**